Mauro Formica

Mauro Formica (født 4. april 1988) er en argentinsk fotballspiller som spiller for Newell's Old Boys.

Formica debuterte for Newell's Old Boys 29. september 2006 i en alder av 18 år.

21. januar 2011 ble det klart at Blackburn Rovers forhandlet med Newell's Old Boys om en overgang for den unge argentineren. Samme dag som overgangsvinduet stengte, 31. januar 2011, skrev  Formica under for Blackburn. Overgangssummen var på drøye 30 millioner kroner. Selv om dette ble sett på som en stor signering, fikk ikke Formica spille noen av de 14 gjenværende kampene for Blackburn samme vår. Manager Steve Kean begrunnet dette med at Formica ankom klubben etter å ha gått lenge skadet, samt at han først måtte tilvenne seg nivået gjennom trening og reservelagsspill.

Sommeren 2011 fikk Formica sin første seniorlandskamp for Argentina, i en kamp hvor de største stjernene ikke var med.

Eksterne lenker 
 

Argentinske fotballspillere
Fotballspillere for Newell's Old Boys
Fotballspillere for Blackburn Rovers FC
Personer fra Rosario
Fødsler i 1988